رفیدیم

رفیدیم (عبرانی: רפידים) ان مقامات میں سے ایک ہے جن پر بنی اسرائیل، کتابِ مقدس (عہدِ قدیم) کے مطابق، مصر سے خروج کے بعد اپنے دورِ تَیہ میں گذرے۔ یہ مقام "برّیۂ سین" اور "برّیۂ سیناء" کے درمیان واقع تھا۔

کتاب خروج کے مطابق: بنی اسرائیل جب "برّیۂ سین" سے روانہ ہوئے تو وہ "رفیدیم" میں آ کر رُکے، لیکن وہاں پینے کے لیے پانی نہ ملا۔ چنانچہ موسیٰؑ نے خدا سے دعا کی، تو اُسے حکم دیا گیا کہ وہ "صخرۂ حوریب" پر اپنی لاٹھی مارے، چنانچہ اس سے پانی نکل آیا۔

اس کے بعد "عمالیق" نے رفیدیم میں قیام پزیر بنی اسرائیل پر حملہ کیا، مگر وہ شکست کھا گئے۔ یوشع بن نون نے اسرائیلیوں کی قیادت کی اور موسیٰؑ ایک پہاڑ پر کھڑے ہو کر تمام وقت ہاتھ اٹھائے دعا کرتے رہے۔ جب اُن کے ہاتھ تھکنے لگے تو ہارون اور حور نے اُن کے ہاتھ تھام کر بلند رکھے یہاں تک کہ سورج غروب ہوا اور بنی اسرائیل کو فتح حاصل ہوئی۔

 حوالہ جات 

زمرہ:مقامات تیہ
زمرہ:باب مذہب/متعلقہ مضامین
زمرہ:کتاب خروج
زمرہ:عمالیق
زمرہ:مقامات عبرانی بائبل
زمرہ:موسیٰ
زمرہ:عبرانی بائبل کے مقامات